Italia a achiziționat peste 200 de milioane de doze de vaccin. Când începe campania de vaccinare.
Italia a achiziționat peste 200 de milioane de doze de vaccin. Campania de vaccinare va începe între 23 și 26 ianuarie. Guvernul de la Roma pregătește un lockdown național de sărbători.
Ministrul italian al Sănății a prezentat astăzi, în Parlament, planul de vaccinare.Primele doze vor ajunge în luna ianuarie. Iar cei peste 10.000 de medici și asistenți români care lucrează în Italia, sunt incluși pe listă.Cine vor fi primii vaccinațiPrimele doze de vaccin anti-Covid din Italia vor fi gratuite și voluntare. Distribuția între regiuni se va face cu ajutorul armatei și au prioritate bătrânii și personalul medical.Campania de vaccinare va debuta în 23 ianuarie și va dura tot anul 2021. Italia a rezervat peste 200 de milioane de doze de la toate cele 6 companii producătoare, chiar dacă unele așteaptă încă autorizația de comercializare.Ministrul italian al Sănătății, Roberto Speranza, a asigurat astăzi că după prima etapă, cât mai mulți locuitori ai Italiei vor avea acces la vaccin.Crăciunul în pandemieAstăzi sunt dezbaterile în Parlament privind un nou decret al restricțiilor de sărbători.Ministrul Speranza a anunțat că vrea să descurajeze deplasările între regiuni și acestea se vor închide.Practic, în afară de cele 5 regiuni care sunt acum în lockdown total, toată Italia va deveni portocalie.Masa de Crăciun se va organiza doar între familiile care locuiesc împreună, și va persista carantina nocturnă între 22 și 5 dimineața. Decizia finală a Parlamentului va fi comunicată mâine, 3 decembrie.Urmăriți Aleph News pe Facebook, Twitter, Youtube și Instagram!